พระกริ่งปวเรศเนื้อดำ
แม้ยังมีข้อถกเถียง พระกริ่งปวเรศ วัดบวรฯ ที่สมเด็จพระมหาสมณเจ้า กรมพระยาปวเรศวริยาลงกรณ์ ทรงสร้าง เนื้อแดงผิวดำ เนื้อเหลือง ผิวน้ำตาล รุ่นใดสร้างก่อนสร้างหลัง,ค่านิยมวงการพระเครื่องยาวนาน ถึงวันนี้ ยอมรับกันว่า ขอเป็นเพียงพระกริ่งปวเรศแท้ก็พอแล้ว,แต่จำนวนพระแท้ที่เชื่อกันว่า มีอยู่ราว 30 หรือเริ่มมีข้อมูลใหม่ ขยายเพิ่มให้มี 100 องค์ เมื่อเทียบกับจำนวนผู้คนที่อยากได้ก็น้อยนิดเหลือเกิน เหมือนน้ำค้างหยดเดียวในมหาสมุทร นั่นเทียว,วันนี้ มาลอง นับหนึ่ง กันที่พระกริ่งปวเรศเนื้อดำ โดยยึดหลักจากองค์ครูในเก๋งจีนดินเผา พิพิธภัณฑ์วัดบวรฯ ที่ดูแต่ภาพกันจนคุ้นตา แต่หลายๆคนยังไม่เคยจับต้ององค์จริง,ประชุม กาญจนวัฒน์ เขียนไว้ในหนังสือ บรรณาการ เนื่องในงานบรรจุศพ นางธำรงพันธุ์ภักดี (สร้อยทอง วัฒนายากร) ที่จังหวัดปัตตานี 2 พ.ย.2514 โดยยึดข้อเขียนของ ร.อ.หลวงบรรณยุทธ ผู้ชำนาญเรื่องพระเครื่องรุ่นตำนาน ที่เขียนไว้เมื่อปี 2488 ว่า,พระกริ่งปวเรศ สร้างออกมาสองคราว คราวแรกอุดก้นด้วยทองแดง (สมเด็จฯสร้าง),คราวสองอุดก้นด้วยทองเหลือง (อาจเป็นรุ่นหลวงชำนาญฯ หรือเจ้าคุณเฒ่า ก็ได้),หลวงชำนาญ ที่ ร.อ.หลวงบรรณยุทธ ว่า คือ หลวงชำนาญเลขา (หุ่น) ซึ่งเป็นไวยาวัจกรวัดบวรฯ สมัยสมเด็จกรมพระยาปวเรศ และยังทำหน้าที่ต่อมาในสมัย สมเด็จพระมหาสมณเจ้า กรมพระยาวชิรญาณวโรรส ซึ่งทรงครองวัดบวรฯต่อมาระยะหนึ่ง,เมื่อสมเด็จกรมพระยาวชิรญาณวโรรสฯ ทรงย้ายไปวัดมกุฏฯหลวงชำนาญเลขา ก็ตามไปทำหน้าที่ไวยาวัจกร จุดนี้ ทำให้เชื่อมโยงไปถึง พระกริ่งปวเรศรุ่นที่นักเลงพระรุ่นเก่า เล่าว่าสร้างรุ่นหลังและเหมือนพระกริ่งปวเรศมากที่สุด เพียงแต่เนื้อในสีแดง (จำปา) กว่า,ที่เรียกกันว่า รุ่นเจ้าคุณเฒ่า ไม่มีคำอธิบาย เจ้าคุณเฒ่าคือผู้ใด จะหมายถึงหลวงชำนาญเลขา ก็ไม่ใช่ จะหมายถึง สมเด็จกรมพระยาวชิรญาณวโรรสก็เป็นคำขาน ที่ลดระดับพระยศ ไม่น่าจะใช่อีก,แต่รุ่นเจ้าคุณเฒ่าก็ดูจะเป็นรุ่นที่ได้รับการยอมรับจากนักเลงพระรุ่นเก่าไม่น้อย,ศักดิ์ สุริยัน เขียนไว้ในหนังสืองานพระราชทานเพลิงศพ อำมาตย์เอก พระยาชลประทานธนารักษ์ วัดเทพศิรินทร์ พ.ศ.2515 ว่าข้อแตกต่าง รุ่นวัดบวรฯผิวดำทั่วกันทั้งองค์ ก็รุ่นเจ้าคุณเฒ่า ผิวส่วนลึกในองค์พระที่ไม่ถูกขูด ขัด แต่งยังดิบด้านไม่กลับดำเป็นมัน เหมือนผิวที่ส่วนที่จับต้องถึง,ดูภาพ พระกริ่งปวเรศ องค์ในคอลัมน์ เป็นพระหน้าใหม่ยังไม่เคยปรากฏโฉมในวงการ เดิมทีอยู่ในมือเซียนพระกริ่งมีชื่อ เปลี่ยนมือให้ เพื่อนที่รักและนับถือ ในราคา วัดใจ หลักแสน,เปิดไทยรัฐออนไลน์ จะเห็นสนิมสีดำปนเทาบางๆส่วนที่นูนผิวหลุดเห็นกระแสเนื้อสีจำปา ไม่มีร่องรอยสึกช้ำเห็นเนื้อเหนอะเหมือนหนังช้าง หรือแตกเป็นตามุ้ง เพราะผ่านการจับต้องน้อย,สภาพของผิวสนิมเทา และส่วนที่สึกเห็นสีจำปา พอเทียบได้กับพระกริ่งปวเรศ องค์ของคุณเกี๊ยก ทวีทรัพย์ เพียงแต่องค์คุณเกี๊ยก หล่อออกมาติดพิมพ์ดี มีการใช้ของมีคมขุดแต่งน้อย,ฟอร์มทั้งองค์พระ วางเทียบได้ กับองค์ครู วัดบวรฯ และองค์หม่อมล้ำ (ม.ร.ว.ล้ำเลิศ หัสดินทร) ที่ประชุม กาญจนวัฒน์ เขียนเผยแพร่เมื่อปี พ.ศ.2514 ได้เกือบทุกเส้นสาย,สันจมูกตรง ปากปลากัดชัด กำไลพระบาทซ้ายเซาะโค้งครึ่งวงกลม การลาดเอียงปลายพระบาทขวา กลืนหายต้นพระชานุซ้าย เหล่านี้ คือจุดสังเกต ที่ผู้สนใจควรจดจำไว้เป็นความรู้,นักเลงพระกริ่งรุ่นใหญ่ แนะให้เล่นพระกริ่งใหญ่ กริ่งบาเก็ง กริ่งสังฆราชแพ ฯลฯ และข้อแนะนำสุดท้าย พระกริ่งปวเรศ เป็นพระสร้างถวายเฉพาะเจ้านาย ชาวบ้านสามัญ อย่าฝันไขว่คว้าไปเลย.,พลายชุมพล
ที่เรียกกันว่า รุ่นเจ้าคุณเฒ่า ไม่มีคำอธิบาย เจ้าคุณเฒ่าคือผู้ใด จะหมายถึงหลวงชำนาญเลขา ก็ไม่ใช่ จะหมายถึง สมเด็จกรมพระยาวชิรญาณวโรรสก็เป็นคำขาน ที่ลดระดับพระยศ ไม่น่าจะใช่อีก
พระกริ่งปวเรศเนื้อดำ,รุ่นเจ้าคุณเฒ่า,ปาฏิหาริย์จากหิ้งพระ,พลายชุมพล,พระเครื่อง,พระกริ่ง,ข่าวทั่วไป